इंद्र

ऋग्वेदातील इन्द्र ही हिन्दुधर्मातली एक प्रमुख देवता आहे. ऋग्वेदातील एकूण सूक्तांच्या एक चतुर्थांश सूक्ते या देवतेला उद्देशून आहेत.  हिन्दू विचारधारेनुसार हा स्वर्गाचा अधिपती आहे. ही पर्जन्यदेवता आहे. इन्द्राला सोमाबद्दल आसक्ती असल्याने त्याला सोमपा असे नाव आहे.

इन्द्राणी ही इन्द्रपत्‍नी असून ती सूक्तद्रष्टी आहे. इन्द्राणीला अखण्ड सौभाग्यवतीपद पावलेले आहे. म्हणून लग्नात वाङ्‌निश्चयाच्यावेळी वधूकडून तिची पूजा करवितात. विदर्भात इन्द्राणीचे मन्दिर आहे.

इन्द्राचे देऊळ मात्र कोठेही नाही.

इन्द्रपद
इन्द्रपद हे पराक्रमाने किंवा तपाने प्राप्त होणारे एक पद आहे. आत्तापर्यन्त या पदावर बसलेली माणसे (एकूण २१) :  अद्भुत, ऊर्जस्विन, देवास्पती, पुरन्दर (महाबल), प्रल्हाद, बलि, भवानुभव (मनोजव, मन्त्रद्रुम), भूतधामन,(ऋतुधामन), यज्ञ, रजि (आयुपुत्र), रोचक, विपश्चित, विभू (विधु), विश, विश्वभुुज, शक्र, शिखि (त्रिशिख, शिबी), सत्यजित, सूची, सुशान्ती ऊर्फ सुकीर्ती, हिरण्यकशिपु आणि रावणपुत्र मेघनाद.

 

हिंदू दैवते
हिंदू पौराणिक व्यक्ती
हिंदू धर्म
 ३३ कोटी देव